**ВЪВЕДЕНИЕ**

**1. За кого е предназначено дистанционното обучение по модул „Управление на водите и екологията“**

Дистанционното обучение по обучителен модул „ Управление на водите и екологията“ е изградено на база актуализации и изменения в сферата на „ Управлението на водите и екологията“ и е с практическа и експертна насоченост. Предназначено е за ресорни заместник-кметове, директори на дирекции, началници на отдели и сектори, експерти или др. общински служители, пряко ангажирани в ефективното управление на водите и екологията, работещи на трудово или служебно правоотношение.

Съгласно изискванията на проекта в дистанционните обучения не могат да участват лица на изборни длъжности, както и участници, които вече са преминали присъствените обучителни семинари по проекта на НСОРБ „Повишаване на знанията, уменията и квалификацията на общинските служители“.

Всеки един от одобрените за участие в дистанционното обучение участник ще получи на е-пощата си потвърждение за записването му, както и подробни указания как да влиза в обучителната платформа и как да провежда самостоятелната си работа.

Настоящото дистанционно обучение е част от дейностите по проект „ Повишаване на знанията, уменията и квалификацията на общинските служители“ и се финансира по Оперативна програма „Добро управление“ (ОПДУ), съфинансирана от Европейския съюз чрез Европейския социален фонд.

**2.Основни цели и резултати, които се очакват от дистанционното обучение**

Основната цел на проекта е осигуряване на професионално и експертно управление, чрез повишаване на знанията, уменията и квалификацията на представителите на общините от общинската администрация.

Целта на всеки един обучителен модул е общинските служители да повишат, задълбочат, актуализират и осъвременят своите знания в конкретната сфера, за да се подобри предоставянето на качествени публични услуги в общинските администрации.

Настоящият обучителен модул по „Управление на водите и екологията“ , има за цел, чрез предоставяне на систематизирани, актуализирани и на достъпен език знания в сферата, да доведе до повишаване на уменията и компетенциите на общинските служители, което от своя страна да доведе до предоставяне и прилагане на по-качествени административни услуги и управленски решения за гражданите и бизнеса.

Обучението ще спомогне участниците при тяхната самоподготовка, като:

* осигури актуализирани, осъвременени и експертно систематизирани знания, които участниците да използват пряко в работа си;
* ще ги улесни при справянето с предизвикателствата на динамично променящата се работна среда
* ще ги подпомогне в намирането на решения на конкретни казуси от практиката;

Очакваните резултати от дистанционното обучение е то да спомогне за осигуряване на съвременно, професионално и експертно управление чрез повишаване на знанията, уменията и квалификацията на служителите в общинската администрация.

**3.Описание на учебните дейности**

Дистанционната форма на обучение е съвременна, актуална и все по-прилагана форма на обучение. Участниците имат достъп до материалите и тестовете от работния си компютър, по всяко време, в удобно за тях време. Всички задължителни теми от избрания обучителен модул са активни през целия период на провеждане на дистанционните обучения. Това позволява на участниците в обучението да не се откъсват от своя режим на работа, като същевременно имат възможност да следват свой собствен ритъм и темпо на учене и усвояване на нови знания. Достъпът до всички материали на дистанционното обучение е 24 часа в денонощието и седем дни в седмицата (24/7), като участниците имат възможност да запазят материала на своите компютри и устройства и да работят по него и офлайн.

**При дистанционното обучение основно значение има самоподготовката, житейският и експертен опит, както и личната мотивация на учащият.**

Материалите за самоподготовка към всяка тема включват:

1. Обучителни материали;

2. Помощни учебни ресурси;

3. Тестове с контролни въпроси за самостоятелна проверка на придобитите знания.

Към настоящото дистанционно обучение, модул „ Управление на водите и екологията“ в обучителните материали е включен, специално разработен, подробен, детайлен и актуализиран наръчник , в който е систематизирана и обобщена актуална информация, относно всички основни компетенции и правомощия на общините в областта на управлението на водите и екологията, възможните подходи за тяхното изпълнение и добри общински практики, като е поставен акцент и върху актуализираното законодателство в разглежданата област.

Също така за всяка отделна тема от модула са разработени нагледни презентации, с цел систематизирано представяне на информацията. След всяка тема има разписани практически казуси, с цел прилагане на научената теория в близка до реалната среда.(В презентацията има направени препратки към наръчника с детайлна информация, както и към конкретни нормативни документи).

Към всяка разписана тема от дистанционният модул има приложен обширен списък с ресурсни материали, използвана литература, линкове.

Платформата за дистанционно обучение дава възможност за задаване на въпроси, развиване на дискусия и получаване на отговори в дискусионен форум.

Всяка тема завършва с кратък тест (два броя) за проверка на научените знания, върху разглежданата тема, шест въпроса с по четири възможности за отговор. Възможно е на някои от въпросите да има по повече от един верен отговор.

**Методически насоки или препоръки към участниците в дистанционно обучение по обучителен модул „ Управление на водите и екологията“**

Препоръчва се участниците първо да прочетат **Обучителния материал** по всяка една тема от модула. В обучителния материал, темите са детайлно и обширно разписани, като има препратки към нормативната уредба, както и към използвани ресурси. Темите по обучителния модул се разглеждат последователно и логично, съгласно програмата на обучението.

От **Помощните учебни ресурси** по всяка от задължителните темите включващ - презентации, упражнения, списък на ресурсните материал и др., можете да придобиете обобщен и нагледен поглед на темата. От списъка с ресурсните материали, може да придобиете по-детайлна информация относно нормативна уредба или препратки към нея, както и по-задълбочена информация по конкретна тематика.

След като приключите със самоподготовката, задължително направете **кратките тестове за самостоятелна проверка**, които ще Ви дадат представа доколко добре сте усвоили материала. Тестовете съдържат 6 въпроса с по 4 (четири) възможни отговора, като е възможно за определени въпроси да имат повече от един верен отговор. При верни отговори на 4 от 6-те въпроса (67%) тестът се счита за успешно издържан. Отговорите на тестовете ще може да разберете веднага след неговото приключване (он-лайн).

**4. Съдържание на дистанционното обучение**

**Тема І: Общинска собственост и начини на използване на водите, водните обекти и ВиК системи. Общински разрешителни за ползване на водни обекти. Тарифи.**

1.Общинска собственост и начини на използване на водите, водните обекти и ВиК системи.

1.1*Въведение;*

*1.2Общински язовири. Правомощия и форми на управление;*

*1.3Общински правомощия при управлението на минералните води.*

2.Издаване на общински разрешителни за ползване на водни обекти.

*2.1Води и водни обекти, за които общините имат права и задължения да издават разрешителни;*

*2.2Разрешителни за водовземане, разрешителни за ползване на воден обект, уведомителен режим, общи изисквания към разрешителните;*

*2.3Тарифи и контрол за спазване условията на издадените разрешителни*

3*.*Тарифи.

*3.1Начин за определяне на тарифите за ВиК услуги, цени на ВиК услугите;*

*3.2Процедури за утвърждаване, определяне и изменение/актуализация на тарифите и възможности на общините за влияят на процеса;*

*3.3Начини за определяне на тарифите за издаване на разрешителни и на тарифите за водовземане и за ползване на воден обект;*

*3.4Начин на определяне на тарифите за водовземане, ползване на воден обект и замърсяване;*

*3.5Изчисляване на таксата за водовземане, изчисляване на таксата за ползване на воден обект, изчисляване на таксата за замърсяване, такса за замърсяване от отвеждане на замърсители в подземните води.*

**Тема ІІ: Форми и методи за защита интересите на потребителите на ВиК услугите – цени и регулация. Методи за общинско въздействие и контрол при взаимодействие между собствениците и оператора.**

1.Форми и методи за защита интересите на потребителите на ВиК услугите – цени и регулация.

*1.1Политика за защита на потребителите – въведение;*

*1.2Същност на плановете за ВиК;*

*1.3Публичност на информацията и отношения с потребителите;*

*1.4Планове за управление на речните басейни.*

2.Ангажименти за общините от плановете за ВиК – видове и организация на изпълнението.

*2.1Съгласно Закона за водите;*

*2.2Оперативна програма „Околна среда“ 2021-2027 година;*

*2.3Форми и механизми за взаимодействие с други институции;*

*2.4Цени и регулация на ВиК услугите.*

3.Методи за общинско въздействие и контрол при взаимодействие между собствениците и оператора.

*3.1Общински контролни правомощия върху различните видове водните обекти, разположени на територията на общината;*

*3.2Видове контрол;*

*3.3Организация на контролните дейности;*

*3.4Форми и механизми за взаимодействие с други институции при контролната дейност.*

4.Участие на общините в асоциации по ВиК, взаимодействие с ВиК операторите, областни управители и други компетентни институции.

*4.1Взаимодействие с ВиК операторите;*

*4.2Отношения ВиК оператор и потребителите на ВиК услуги;*

*4.3Взаимодействие с областни управители и други компетентни институции;*

*4.4Тенденции в развитието, управлението и финансирането на ВиК сектора;*

*4.5Възможни форми на управление и експлоатация на инфраструктурата за минерални води.*

**Тема ІІІ: Европейска и национална нормативна рамка и общински правомощия, в областта на опазването чистотата на атмосферния въздух**

1.Европейска и национална нормативна рамка по опазване на чистотата на атмосферния въздух и очаквани бъдещи промени.

*1.1Качество на атмосферния въздух – политики и законодателство на европейския съюз (ЕС);*

2.Европейска и национална нормативна рамка по опазване на чистотата на атмосферния въздух и очаквани бъдещи промени.

*2.1Качество на атмосферния въздух – политики и законодателство на европейския съюз (ЕС);*

*2.2Национална правна рамка – основни законодателни актове, предстоящи промени в законодателството.*

3.Правомощия и задължения на общините за подобряване и опазване на атмосферния въздух.

*3.1По Закона за опазване на околната среда;*

*3.2По Закона за чистотата на атмосферния въздух;*

*3.3Разработване, прилагане и изпълнение на Програми за качеството на атмосферния въздух (ПКАВ);*

*3.4Създаване на зони с „ниски емисии“ (ЗНЕ;)*

*3.5Дейности по управление и контрол.*

4.Добри общински практики по опазване и подобряване на КАВ.

*4.1Добри общински практики в България*

*4.2Европейски практики за подобряване и опазване на КАВъздух.*

**Тема ІV: Европейска и национална нормативна рамка и общински правомощия в областта на „НАТУРА 2000“ и биоразнообразието.**

1. Европейска и национална нормативна рамка в областта на „Натура 2000“ и биоразнообразието
2. Правомощия на общините в областта на „Натура 2000“ и биоразнообразието
3. Добри практики в областта на „Натура 2000“ и биоразнообразието

**5. Програма и продължителност на обучението**

Времето, за което един участник следва да премине дистанционното обучение е максимум 4 седмици.

На база съдържанието, сложността и обема информация по отделните теми, Ви препоръчваме да спазвате следния **график за работа:**

1 седмица – тема 1

2 седмица – тема 2

3 седмица – тема 3

4 седмица – тема 4

При следване на равномерно темпо, изучаването на материала ще Ви отнеме не повече от средно 1,5 часа / ден.

При необходимост, при неясни въпроси и нужда от допълнителни разяснения обучаваните могат да взаимодействат с експерти на НСОРБ.

Може да изпращате имейли с Ваши въпроси. Отговори от страна експерт на НСОРБ ще получите на същия ден.

Също така за спешно възникнали въпроси ще може да направите и връзка по телефона с определения експерт по съответния дистанционен модул или с изпращане на съобщение чрез настоящата интернет платформа.

В платформата за дистанционно обучение ще може да представите и обсъждате конкретен казус от своята община, да задавате въпроси, да споделите примери от своята практика, да обмените идеи и опит с други Ваши колеги от общините. Този дискусионният форум ще се модерира от компетентен експерт на НСОРБ.

В рамките на раздел „Форум“ на обучителната платформа, участниците също ще могат задават въпроси и да обсъждат казуси по определени теми, както и да споделят примери от своята практика.

**6.Критерии за успешно завършване на курса**

След обучението ще ви бъде проведен тест за външно оценяване, организиран от НСОРБ. Тестът включва 20 въпроса които обхващат всички задължителни теми от обучителния модул. Въпросите са от затворен тип и всеки има само един верен отговор.  Резултатите се отчитат в точки като максималният им брой е 100 точки. Отделните въпроси са с различна степен на сложност и всеки носи различен брой точки. Критерий за успешно преминат тест е получаването на минимум 80 точки.

**Успешно завършилите дистанционното обучение и издържали изпитния тест ще получат Сертификат.**